Nordjyllands Politi anholdt fredag aften en mand for overtrædelse af våbenloven.

Fredag aften fik Nordjyllands Politi et opkald fra nogle bekymrede borgere. De havde angiveligt set en kniv i forbindelse med en gruppe mennesker i Gug. Da politiet nåede frem, kunne de konstatere, at der var tale om en økse. Øksen lå i bunden af bilen ved passagersædet, der holdt parkeret på en parkeringsplads ved Solhøjsvej. Udenfor bilen stod en gruppe på fem mænd - øksens ejermand, en mand på 21 år, blev anholdt for overtrædelse af våbenloven. I forbindelse med episoden og anholdelsen var der i øvrigt ingen optræk til ballade, oplyser vagthavende ved Nordjyllands Politi.